ग्वाटेमाला सिटी, (एजेंसी)।
मध्य अमेरिकी देश ग्वाटेमाला में फ्यूगो ज्वालामुखी के फटने से कम से कम 25 लोगों की मौत हो गयी जबकि करीब 300 लोग घायल हुए हैं।
अधिकारियों के मुताबिक पिछले चार दशकों में ग्वाटेमाला में ज्वालामुखी का यह सबसे जबरदस्त विस्फोट है।
उन्होंने बताया कि ‘वाल्केनो ऑफ फायर’ कहे जाने वाले वाल्केन डी फ्यूगो में रविवार को विस्फोट हाेने के बाद करीब आठ किलोमीटर तक लाल गर्म लावा फैल गया और राजधानी ग्वाटेमाला सिटी तथा अन्य क्षेत्रों में धुएं एवं राख का गुबार फैल गया।
ग्वाटेमाला की राष्ट्रीय आपदा प्रबंधन एजेंस 1f40 ी कोनरेड के अधिकारी सर्गियो कबानास ने रेडियो पर कहा, “ यह लावा की नदी है जिसकी चपेट में अल रोडियो गांव तहस-नहस हो गया। आपदा में बहुत से लोगों की मौत हो गयी और सैंकड़ों की संख्या में लोग झुलस जाने के साथ घायल हुए हैं।
उन्होंने बताया कि पहले सात लोगों के मरने की रिपोर्ट थी और अब मृतक संख्या बढ़कर 25 हो गयी है। मृतकों में तीन बच्चे और कोनरेड का एक कर्मचारी भी शामिल है। बचावकर्मियों ने करीब 3100 लोगों को यहां से सुरक्षित निकाल लिया है।
अग्निशमन विभाग के प्रवक्ता ने बताया कि खतरनाक स्थिति और खराम मौसम के कारण स्थानीय समयानुसार सुबह पांच बजे तक बचाव अभियान रोक दिया गया । स्थिति में सुधार के बाद अभियान पुन: शुरू किया जायेगा।
Hindi News से जुडे अन्य अपडेट हासिल करने के लिए हमें Facebook और Twitter पर फॉलो करें।
bho_Deva hin_Deva awa_Deva hin_Deva hin_Deva hin_Deva hin_Deva hin_Deva